open-index/open-wikipedia-markdown huggingface dataset:
Oscar Strugstad

**Oscar Sigvard Julius Strugstad** (1851–1919) var en norsk offiser og politiker. Han var forsvarsminister i Francis Hagerups andre regjering fra 22. oktober 1903 til 10. mars 1905. 

Oscar Strugstad var premierløytnant da han ble beordret til Generalstaben som aspirant i 1878, og fortsatte å stige i stilling og grad der. Han var oberstløytnant, men et politisk ubeskrevet blad, da han i 1903 ble utnevnt til forsvarsminister i Hagerups moderat-konservative regjering.

Strugstad tilhørte den delen av Venstre som gikk sammen med Høyre og utgjorde Samlingspartiet ved stortingsvalget i 1903. Han kom noe i skyggen av Georg Stang, og den nye regjeringens program var å løse unionsspørsmålene med Sverige ved forhandling alene. Strugstad advarte i 1904 mot å avskaffe repetisjonsøvelsene og andre nedskjæringer, men måtte følge Stortingets vedtak. Etter forhandlingsbruddet med svenskene i mars 1905 tilhørte Strugstad «den fraksjon av regjeringen som holdt på ‘den lange lovlinje’, og han advarte i spesialkomiteen mot å fremtvinge unionens oppløsning, særlig på et tidspunkt da Sverige på grunn av den russisk-japanske krig hadde frie hender overfor Norge», skrev militærhistoriker og offiser Odd Lindbäck-Larsen.

Etter å ha gått av som minister i mars 1905 ble Strugstad utnevnt til oberst og sjef for det Norske Jegerkorps, og i 1910 ble han forfremmet til generalmajors grad og fikk kommandoen over Trondhjem brigade før han i 1914 ble sjef for generalstaben, og skjøttet denne stillingen «med ro og sikkerhet», ifølge Lindbäck-Larsen, under hele den første verdenskrig. I 1908 var Strugstad leder av komiteen for reorganisering av forsvaret. 

I perioden 1906–1910 var Strugstad president i Centralforeningen for Udbredelse af Idræt, en av Norges Idrettsforbunds forløpere. Han var også lærer ved Den kongelige tegneskole, detaljør ved Norges geografiske oppmåling, formann i Kristiania militære samfunn 1908–1910 og den første formannen i Hærens fastlønte offiserers landsforening 1908–1912.

Han var sønn av arsenalfyrverker Lorentz Strugstad og Joachime Regine Aas. Han giftet seg i 1880 med Hilda Louise Anderssen. Deres sønn Oscar Strugstad (1887–1954) gjorde også militær karrière.

## Referanser


## Eksterne lenker
* 
*
James Jones

**James Jones** er navnet til flere personer:

*James Jones (wide receiver) (født 1984), amerikansk fotballspiller 
*James Jones (forfatter) (1921–77), amerikansk forfatter
*James L. Jones (født 1943), amerikansk general
Robert Stangland

**Robert Sedgwick Stangland** (født 5. oktober 1881 i Orleans County i New York, død 15. desember 1953) var en amerikansk friidrettsutøver som deltok i de olympiske leker 1904 i St. Louis. 

Stangland vant to olympiske bronsemedaljer i friidrett under OL 1904 i St. Louis. Han kom på tredjeplass i både lengdehopp og tresteg. Han hoppet 6,89 i lengde som var en centimeter kortere enn sølvmedaljevinneren Daniel Frank men hele 46 centimeter kortere enn gullvinneren og landsmannen Meyer Prinstein som vant konkurransen med 7,34 som var ny olympisk rekord. I tresteg kom han på tredjeplass med et hopp på 13,37, bak sine landsmenn Meyer Prinstein og Frederick Engelhardt. 

## OL-medaljer
* 1904  St. Louis -  Bronse i friidrett, lengdehopp  USA
* 1904  St. Louis -  Bronse i friidrett, tresteg  USA

## Eksterne lenker
*
Daniel Frank

**Daniel Frank** (1882–1965) var en amerikansk friidrettsutøver som deltok i de olympiske leker 1904 i St. Louis. 

Frank vant en olympisk sølvmedalje i friidrett under OL 1904 i St. Louis. Han kom på andreplass i lengdehopp med et hopp på 6,89 som var 45 centimeter kortere enn gullvinneren og landsmannen Meyer Prinstein som vant konkurransen med 7,34 som var nytt olympisk rekord.

## OL-medaljer
* 1904  St. Louis -  Sølv i friidrett, lengdehopp  USA

## Referanser


## Eksterne lenker
*
EM i friidrett 1946 – Høydehopp menn

Dette er de offisielle resultatene for øvelsen **Høydehopp herrer** ved EM i friidrett 1946 i Oslo, Norge. 

Birger Leirud representerte Norge og kom på 4.-plass med samme høyde som bronsemedaljevinneren. 

__TOC__
## Finalen

## Eksterne lenker
* Resultater1
* Resultater2
* Norske EM-deltakere
Frederick Engelhardt

**Frederick Englehardt**  var en amerikansk friidrettsutøver som deltok i de olympiske leker 1904 i St. Louis. 

Englehardt vant en olympisk sølvmedalje i friidrett under OL 1904 i St. Louis. Han kom på andreplass i tresteg med et hopp på 13,90 bak landsmannen Myer Prinstein som hoppet 14,35. I lengdehopp kom Englehardt på fjerdeplass

## OL-medaljer
* 1904  St. Louis -  Sølv i friidrett, tresteg  USA

## Eksterne lenker
*
Dream Factory Nordic

**Dream Factory Nordic** er et plateselskap, produksjonsselskap og management-selskap med base i Oslo sentrum. 

Noen artister selskapet har jobbet med inkluderer Doruntina Disha, Jaypea, Mr Bolly, Amazone samt Anders og Lars. Dream Factory fikk mye oppmerksomhet i norsk media da deres artist Doruntina gikk inn på en førsteplass på hitlistene i Albania. Siden dengang har Doruntina blitt utgitt i mer enn 27 land. Dream Factory Nordic eies av Kjell-Ola Kleiven. 
Blant selskapets mer profilerte låtskrivere og produsenter finner vi Tommy La Verdi og Kurt "Keegee" Gaasø Sistnevnte står blant annet bak Dinas «Bli hos meg» og Organics «Big Brother»

Dream Factory Nordic arrangerte i 2004 auditionkonseptet «Power Star Search» med den norske radiostasjonen Power Hit radio. Det ble holdt audition i hele 7 norske byer. Doruntina Disha fant finalen og fikk utgitt låten «Dreamworld».

I 2005 samarbeidet selskapet med radio kanalen P4 på prosjektet Anders & Lars. Dette var et prosjekt hvor målet var å få to av P4s programledere inn på VG-lista. Låten "Er det mulig" ble til, og debuterte på en 18.-plass. 

## Eksterne lenker
* Dream Factory Nordic
* NRK Urørt ''Amazone – Dream Factory'' 
* Aftenposten ''Flere leter etter popstjerner'' (07. mai 2005)
* BT ''Myrna Braza til Dream factory'' (09. mai 2006)
Marthe Kristoffersen

**Marthe Kristoffersen** (født 1989) er en norsk langrennstrener og tidligere -løper som representerte Idrettslaget Varden Meråker. Fra 2023 til 2025 var hun sportssjef for det svenske Ski Classics-laget Team Eksjöhus.

I 2021 ble hun ekspertkommentator for Viaplays vintersportssendinger, og hun er også ambassadør for organisasjonen Right To Play.

Hun ble født i Vannvåg i Karlsøy i Troms, og flyttet til Meråker i Trøndelag da hun var ni år gammel.

## Karriere
### Gjennombrudd (2007)
Hun debuterte i verdenscupen i november 2007 på Beitostølen. Der oppnådde hun en 19.-plass, og gikk på stafettlaget som gikk inn til sjuendeplass. I desember samme år tok hun sølv i jaktstarten bak Marit Bjørgen. Kristoffersen tok flere verdenscuppoeng i løpet av sesongen. Under Junior-VM på ski 2007 var hun med på å ta gull på stafetten.

### VM-sesongen 2008/2009
Da verdenscupsesongen 2008/09 startet i svenske Gällivare, avgjorde Kristoffersen stafetten på ankeretappen foran finske Riitta-Liisa Roponen. Litt senere i sesongen fikk hun igjen sjansen på siste etappen, denne gang den 26. februar 2009 under 4 × 5&nbsp;km stafett (2 × 5&nbsp;km klassisk og 2 × 5&nbsp;km fristil) i Ski-VM 2009 i Liberec, der hun gikk på lag sammen med Marit Bjørgen, Therese Johaug og Kristin Størmer Steira. Kristoffersen gikk ut som første kvinne på siste etappen, og da det var igjen omtrent 750 meter lå hun på andreplass, men da hun passerte målstreken var hun nummer fire.

Kristoffersen tok sin første pallplassering i verdenscupen på 10&nbsp;km fristil i Lahtis den 8. mars 2009, bak vinneren Justyna Kowalczyk og Charlotte Kalla.

### Sesongene fra 2009
Kristoffersen klarte en ellevteplass sammenlagt i Tour de Ski 2009/10. Under OL 2010 i Vancouver ble hun nummer 20 på 30 km fellesstart og nummer 48 på 10 km fristil.

I Tour de Ski 2010/11 endte hun på åttendeplass sammenlagt etter å ha blitt nummer tre på fjerde etappe, 10&nbsp;km duatlon, og på den avsluttende etappen opp slalåmbakken i Val di Fiemme.

I Tour de Ski 2011/12 forbedret hun resultatet ytterligere og ble nummer fem sammenlagt etter å ha blitt nummer fire på den avsluttende etappen opp slalåmbakken i Val di Fiemme.

Kristoffersen la opp i 2017, men gjorde comeback i NM 2018 da hun gikk på Varden Meråkers lag som tok gull på 3 x 5&nbsp;km stafett.

## Etter den aktive karrieren
I 2018 vant hun realityserien ''71˚ nord – Norges tøffeste kjendis''.

I 2019 begynte hun som trener for Team Veidekke Innlandet (siden 2020 Team Elon Innlandet), en stilling hun hadde til våren 2023.

Fra 2023 til 2025 var hun sportssjef for det svenske Ski Classics-laget Team Eksjöhus.

## Verdenscup oversikt
* Kristoffersen har to verdenscupseire med det norske stafettlaget.
* Individuelt har hun seks pallplasseringer 

### Sammenlagtresultater i verdenscupen

## Referanser


## Eksterne lenker
* 
*
James L. Jones

**James Logan Jones jr.** (født 19. desember 1943) er en amerikansk offiser i United States Marine Corps. Han tjenestegjorde som kommandant for marineinfanteriet fra 1999 til 2003 og SACEUR fra 2003 til 2006.

Jones ble født i Kansas City i Missouri. Han studerte ved Edmund A. Walsh School of Foreign Service og ble utnevnt til sekondløytnant i 1967.

1. desember 2008 ble han nominert til nasjonal sikkerhetsrådgiver av påtroppende president Barack Obama.

## Referanser
Bill Clintons regjering

**Bill Clintons regjering** var regjeringen i USA fra 1993 til 2001, under ledelse av regjeringssjef Bill Clinton, landets 42. president.

## Første regjeringsperiode

Regjeringens første periode begynte 20. januar 1993 etter presidentvalget i 1992 og tok slutt 20. januar 1997 etter presidentvalget i 1996. Få uker etter innsettelsen, måtte regjeringen håndtere bombingen av Verdens Handelssenter i New York og dens ettervirkninger.

## Andre regjeringsperiode

Regjeringens andre periode begynte 20. januar 1997 etter presidentvalget i 1996 og tok slutt 20. januar 2001 etter presidentvalget i 2000. Clinton var den første demokratiske president til å bli gjenvalgt siden Franklin D. Roosevelt.

Denne perioden var i vesentlig grad preget av Lewinsky-skandalen og riksrettssaken mot Clinton som endte med frifinnelse.

## Medlemmer

## Referanser


## Eksterne lenker
*
Joseph Stadler

**Joseph Francis Stadler** (1880–1950) var en amerikansk friidrettsutøver som deltok i de olympiske leker 1904 i St. Louis. 

Stadler vant to olympiske medaljer i friidrett under OL 1904 i St. Louis. Han kom på andreplass i høyde uten tilløp med et hopp på 1,44 m, som var 16 cm lavere enn landsmannen Ray Ewry hoppet. Stadler kom på tredjeplass i tresteg uten tilløp med 9,60 m, hvilket var 56 cm kortere enn sølvvinneren Charles Kings resultat. Ray Ewry vant konkurransen med et hopp på 10,54 m.

## OL-medaljer
* 1904  St. Louis -  Sølv i friidrett, høyde uten tilløp  USA
* 1904  St. Louis -  Bronse i friidrett, tresteg uten tilløp  USA

## Referanser


## Eksterne lenker
*
Tommy La Verdi

**Thomas Charles La Verdi** (født 6. januar 1967 i California) er en amerikansk vokalist og låtskriver. Han slo igjennom som artist med bandet 21 Guns og etter endt karriere som artist har han jobbet som låtskriver. 

Han har blant annet skrevet låter for debutalbumet til Dina *Forevig Min* (nr. 2 på VG-lista), Capes «Tic Tac» (nr. 1 på VG-lista), Gaute fra Idols «Chasing Rainbows» (nr. 1 på VG-lista). Han var den første låtskriver med tre låter på VG-lista samtidig. Andre artister han har skrevet for er Alan Walker, Marcus og Martinus og Iselin Løken Solheim.

## Diskografi
**21 Guns**
* *Salute* (1992)
* *Nothing's Real* (1997)
* *Demolition* (2002)

## Eksterne lenker
*
Ola Svein Stugu

**Ola Svein Stugu** (født 1947) er en norsk historiker, forfatter og tidligere professor ved institutt for historie og klassiske fag på Norges teknisk-naturvitenskapelige universitet (NTNU) i Trondheim. Fra 2017 har Stugu vært professor emeritus, og er i dag tilknyttet Institutt for moderne samfunnshistorie, NTNU.

## Liv og virke
Stugu ble cand. philol. i 1976 ved Universitetet i Oslo med historie som hovedfag og hadde yrkespraksis fra skoleverk, offentlig forvaltning og oppdragsforskning fram til 1993. Stugu ble førsteamanuensis ved Historisk institutt og Universitetet i Trondheim i 1994, før han i 2001 ble professor ved samme sted.

Stugu har skrevet flere bøker og andre publikasjoner innenfor kulturhistorie, byhistorie og historiedidaktikk, blant annet Trøndelags historie for perioden etter 1945. Han sitter også som nestleder for Norsk senter for bygdeforskning.

## Utmerkelser

I 2024 ble Ola Svein Stugu tildelt Sverre Steen-prisen, den øverste utmerkelse innen historiefaget i Norge. Innledningen av begrunnelsen er som følger: «Sverre Steen-prisen 2024 tildeles Ola Svein Stugu som utmerker seg med sin allsidige og omfattende formidling av historie. Stugus arbeid er preget av intellektuell nysgjerrighet, analytisk kraft, faglig grundighet og stor formidlingskunst. Med fast spalteplass i Adresseavisen fra 2005 til 2015 brukte han historien for å belyse dagsaktuelle spørsmål. Stugu var drivkraften bak oppbyggingen av NTNUs
utdanning i kulturminneforvaltning hvor han har vært en etterspurt foreleser og veileder».

## Bibliografi
* 
* 
* 
* 
* 
*

## Referanser


## Eksterne lenker

* NTNU.no – Biografien til Ola Svein Stugu
* Kildenett.no – Biografien til Ola Svein Stugu
Dreamworld

**«Dreamworld»** er en poplåt i dance-sjangeren med artisten Doruntina Disha.

Låten ble liggende en uke på VG-lista sommeren 2005 med #19 som beste plassering. Den ble også gitt ut i Albania og fikk der hele seks måneder på førsteplass. Selskapet som ga ut låten var Dream Factory Nordic.

## Referanser
Almondbank

**Almondbank** er en landsby (*[[Landsby#Landsbyer i engelsktalende land|village]]*) i regionen Perth and Kinross i Skottland. Landsbyen ligger på sørsiden av elven Almond, og er i dag i praksis en forstad til Perth seks og en halv kilometer sørvest.

Ved folketellingen i 2001 hadde Almondbank 610 innbyggere.
 
I 2006 ble folketallet estimert til 1&nbsp;050 innbyggere.


## Referanser
Gloppen ungdomsskole

**Gloppen ungdomsskole** (*Gloppen ungdomsskule*) er en 8&ndash;10 skole (ungdomsskole) på Sandane i Gloppen. Skolen gjennomgikk en større ombygging og modernisering på slutten av 1990-tallet. Skolen har i overkant av 200 elever og rundt 40 ansatte. 

## Rektorer
* Ragnhild Bruvoll
* Olav Søreide
* John Valør
* Gudmar Eikenes
* Kåre Arnestad
*Olav Landstad

## Eksterne lenker
* Skolens hjemmeside
Niels Petter Solberg

**Niels Petter Solberg** (født 1962 i Haugesund) er en norsk teaterinstruktør.

Solberg er utdannet ved Radford University i Virginia, USA og debuterte som teaterregissør ved Teatret Vårt i Molde i 1991 med Allen Bennetts *Bed Among The Lentils*. Han har regissert og forfattet en rekke teaterforestillinger ved Haugesund Teater, Sogn og Fjordane Teater, Brosteinsteateret, Augusto Boals Forumteater for Ungdom, Norsk Revyfaglig Senter og Italia Contis Academy of dramatic arts, London. Han var co-regissør til TV-serien *Skal det være et nummer? *, NRK 1993 og *Norske Kvinner i Hollywood*, NRK 2002. Mindre roller som skuespiller i filmene ‘’Dirty Dancing» (1987) for Vestron Pictures og  Dykket (1989) for Filmeffekt A/S

Solberg er forfatter av *[[Norske filmdivaer i Hollywood]]*, utgitt på Samlaget i 2002. Artikler fra boken ble også publisert i de amerikanske filmtidskriftene Little shoppe of Horrors, Psychotronic Video og Western Clippings.

Solberg har presentert filmplakatutstillinger under Den norske filmfestivalen ved Haugesund Billedgalleri med tema «Hollywood Memorabilia» og «60 år med Science Fiction på Filmplakaten». I februar 2018 utstillingen "Filmplakatens Stjerner : From Norway with love" ved KinoKino i Sandnes med Greta Nissen, Vera Zorina, Sonja Henie, Greta Gynt, Sonja Wigert, Sigrid Gurie, Kirsten Heiberg, Liv Ullmann og Julie Ege.

Han etablerte Augusto Boals Forumteater for Ungdom i Haugesund i 2002 etter å ha studert hos Augusto Boal i Brasil. Teateret ble tildelt «Inspirasjonsprisen» fra Scenetekstfondet Norsk Teaterråd (2011), Haugesund Kommune Kulturpris (2012), Haugesund Sparebanks Kulturpris (2013) og Bøhrre-prisen (2023).

Han var co-produsent og koordinator for åpningsparaden Stavanger 2008 Europeisk Kulturhovedstad.

Solberg var medlem av bystyre i Haugesund for Arbeiderpartiet i periodene 2003-2007, 2011-2015, 2022-2023.

## Bibliografi
* *Norske Filmdivaer i Hollywood*, Det Norske Samlaget 2002

## Referanser


## Eksterne lenker
* 
*
Klippekirkene i Ivanovo

**Klippekirkene i Ivanovo** (*[[bulgarsk]]: Ивановски скални църкви*) er en samling steinkirker, kapeller og klostre som er hugget ut av berget nær byen Ivanovo i Ruse oblast.

Komplekset har stått oppført på UNESCOs verdensarvliste siden 1979. 

## Historie
Den eldste av kirkene skriver seg fra 1100-tallet. Fra starten av 1200-tallet og gjennom nesten 400 år var klippene bebodd av munker som utvidet komplekset til å bestå av rundt 40 større og mindre kirker og rundt 300 andre konstruksjoner i klippene. Kun et mindre antall er bevart i dag. 

Freskene fra 1200-tallet og 1300-tallet som er bevart i 5 av kirkene er en kjent og viktig del av verdensarvstedet. 

## Eksterne lenker
* 
* Rock-Hewn Churches of Ivanovo – unesco.org
Christel Pascal

**Christel Pascal** (født 6. oktober 1973 i Gap) er en fransk tidligere alpinist.

## Karriere

I verdenscupen debuterte Pascal i 1994 i slalåmrennet i Sestriere. Kort tid etter tok hun sine første verdenscuppoeng med en 13.-plass i Meribel. De følgende sesongene uteble de store resultatene, bare sporadisk forekom navnet hennes på resultatlistene med de 30 beste.

I begynnelsen av sesongen 1999/2000 endret det seg. Hun vant slalåmrennet i Copper Mountain på samme tid som Špela Pretnar. Med ytterligere ni plasseringer blant de 10 beste, endte hun på andreplass i sammendraget i slalåmcupen.

I sesongen 2000/01 fikk hun noen pallplasseringer, og som foreløpig høydepunkt i karrieren tok hun sølvmedaljen i slalåm under  VM i St. Anton. Under VM 2005 i Bormio representerte hun Frankrike i den nyopprettede lagkonkurransen, der det franske mannskapet endte på tredjeplass.

Hun kjørte sitt siste verdenscuprenn 22. desember 2005.

## Meritter
### Internasjonale mesterskap
* VM 1997: 18.-plass i slalåm
* VM 1999: 18.-plass i slalåm
* VM 2001: Sølv i slalåm, 7.-plass i storslalåm
* OL 2002: 25.-plass i storslalåm (kjørte ut i slalåm)
* VM 2003: 12.-plass i slalåm
* VM 2005: 12.-plass i slalåm

### Verdenscup
* 1999/2000: Nr. 2 i slalåmcupen
* 2002/03: Nr. 4 i slalåmcupen
* 2000/01: Nr. 6 i slalåmcupen
* 2001/02: Nr. 6 i slalåmcupen
* En verdenscupseier, totalt 9 pallplasseringer

#### Pallplasseringer i verdenscupen

## Referanser


## Eksterne lenker
* 
*
Bojanakirken

**Bojanakirken** (*[[bulgarsk]]: Боянска църква*) er en bulgarsk-ortodoks middelalderkirke i utkanten av den bulgarske hovedstaden Sofia.

Kirken har stått oppført på UNESCOs verdensarvliste siden 1979.

## Historie
Kirkekomplekset består av tre deler. De eldste delene er fra 900-tallet og 1200-tallet, i tillegg til en litt nyere del fra 1800-tallet.

Det som i første rekke gjør kirken berømt er de kjente freskene fra 1259 inne i kirken, som er blant den best bevarte middelalderkunsten i Øst-Europa.


Fil:Boyana Angel.jpg|Freskomaleri
Fil:Desislava.jpg|Freskomaleri
Fil:Boyana-church-plan.png|Plantegning av kirken
Fil:Boyana Church Mural Paintings.jpg|Freskomalerier
Fil:Konstantin i Irina.jpg|Konstantin Tikh

## Referanser

## Eksterne lenker
*
Joseph Zhang Weizhu

**Joseph Zhang Weizhu** (født 1958 i Kina) er emeritert katolsk biskop i Folkerepublikken Kina. Hen ble hindret av myndighetene i å virke i bispedømmet Xinxiang i provinsen Henan, og virker i stedet som leder for undergrunnskatolikkene i Xianxian i Hebei. Sent i 2025 ble hans søknadd om å bli løst fra sin utnevnelse til Xinxian av pave Leo XIV.
### Biskop av Xinxiang
Biskop Zhang ble bispeviet i Xianxian i Hebei i 1990 av undergrunnsbiskopen Casimirus Wang Milu av Tianshui (Gansu). Han kom under press fra myndighetene i Xianxian, og ble stadig arrestert og forhørt. Han ble senere flyttet fra Xianxian. En mulighet som var påtenkt var å sende ham til Anguo et annet sted i Hebei, – Anguo var et gammelt bispedømme. Men det endte med at han ble assignert til bispedømmet Xinxiang, som var uten biskop. Men der forhindret lokalregjeringen å la ham lede bispedømmet.

Som undergrunnsbiskop er, og har han vært, under konstant overvåkning. I slutten av januar 2000 ble han bortført av sikkerhetspolitiet og ført fra Xinxiang og holdt i husarrest. Det tok over et år før han ble sluppet fri. Han ble så leder for undergrunnskatolikkene i Xianxian igjen.

Han ble stadig ilagt strenge restriksjoner, og hans reisefrihet nnskrenket. Etter pave Johannes Paul IIs død i 2005 ble han hindret i å feire requiemmesser.

Sent i 2025 ble hans søknadd om å bli løst fra sin utnevnelse til Xinxian av pave Leo XIV.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Biskop Giuseppe Ferruccio Maurizio Rosà (1888-1961) *1946
* Biskop Peter Joseph Fan Xueyan (1907-1992) *1951
* Biskop Casimir Wang Milu (1943-2017) *1981
* Biskop Paul Li Zhenrong, S.J.  (1919-1992) *1981
* Biskop John Baptist Wang Ruohan (1950-) *1989
* Biskop *Joseph Zhang Weizhu* (1958-) *1991
## Referanser
Utdanningsdepartementet (USA)

**Utdanningsdepartementet** (*U.S. Department of Education*) er et departement i den amerikanske regjeringen med ansvar for føderal finansiering av utdanning og håndheving av føderale lover om personvern og borgerrettigheter innen utdanning.

Utdanningsdepartementet er det klart minste departementet i USAs regjering, med omkring 5&nbsp;000 ansatte (2007).

På 1980-tallet hadde Det republikanske parti som målsetning å legge ned Utdanningsdepartementet, og dette var et av løftene til Ronald Reagan da han stilte til valg som president. Det demokratiske parti hadde imidlertid flertall i Kongressen, og planene ble derfor aldri gjort til virkelighet. Da George H.W. Bush ble valgt til president i 1988, valgte han ikke å legge ned departementet.

Den 20. mars 2025 signerte president Donald Trump en presidentordre om å forberede nedlegging av departementet.

## Referanser


## Eksterne lenker
*
Golomblinjal

Innen matematikken er en **Golomblinjal** ett sett merker på heltallsposisjoner langs en imaginær linjal, som er plassert slik at alle par av merker står med forskjellig avstand. Antallet markører på linjalen er dens *orden*, og den lengste distansen mellom to av markørene er dens *lengde*. Translasjon og refleksjon av en Golomblinjal anses som likegyldig, slik at den minste markøren starter som regel på 0, og den neste markøren settes som regel på den laveste av sine mulige verdier.

Golomblinjalen har fått sitt navn etter Solomon W. Golomb, men har blitt uavhengig oppdaget av Sidon og Babcock

Det er ikke påkrevet at en Golomblinjal skal kunne gi *alle* distansene opp til dens lengde, men om den gjør det, så kalles den *perfekt*. Det har blitt bevist at det ikke eksisterer perfekte Golomblinjaler for fem eller flere markører. En Golomblinjal er *optimal* om det ikke finnes kortere Golomblinjaler med samme orden (antall markører). Å lage Golomblinjaler er enkelt, men å finne den optimale Golomblinjalen for en gitt orden er beregningsmessig meget utfordrende. Distributed.net har gjennomført massivt distriuerte parallelle søk for optimale orden-24, orden-25, orden-26 og orden-27 Golomblinjaler, og har bekreftet de anslåtte optimale kandidatene
. Distributed.net har også planlagt å finne/bekrefte en optimal Golomblinjal for orden-28. Det var forventet at Golomblinjalene for orden-27 og orden-28 tok kortere tid å finne/bekrefte enn de foregående prosjektene, grunnet oppdagelsen av forbedrede algoritmer.

En praktisk tilnærming til bruk av Golomblinjaler er innen design og utforming av faseordnede radioantenner slik som radioteleskop.

For tiden så er kompleksiteten i å finne en optimal Golomblinjal for en vilkårlig orden-*n* ukjent, men er oppfattet å være et NP-vanskelig problem

## Kjente optimale Golomblinjaler
Den følgende tabellen inneholder alle kjente, verifiserte, optimale Golomblinjaler, hvor de som har markører i reversert orden er utelatt.

 Den optimale linjalen ble oppdaget før denne datoen. Denne datoen representerer tidspunktet da linjalen ble funnet å være optimal (fordi alle andre varianter beviselig ikke var mindre).

## Referanser

 og Babcock

 



## Se også
* 

## Eksterne lenker
* James B. Shearer's Golomb ruler pages
* distributed.net: Project OGR
* In Search Of The Optimal 20, 21 & 22 Mark Golomb Rulers
* "Rulers, Arrays, and Gracefulness" by Ed Pegg Jr.
* Golomb rulers up to length of over 200 (via Internet Archive)
*
Bundesliga 1992–1993

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater uk.soccerway.com
Presidentvalget i USA 1796

**Presidentvalget i USA i 1796** var det tredje presidentvalget i USAs historie. Det var også det første valget hvor den valgte presidenten og visepresidenten representerte motstående partier, noe som avsørte en svakhet ved det opprinnelige valgmannssystemet.

Den sittende presidenten, George Washington, hadde avvist å still til en tredje termin som president, og dermed ble det den sittende visepresidenten, John Adams, som stilte til valg for Føderalistpartiet. Med seg hadde han Thomas Pickney, en tidligere guvernør fra Sør-Carolina. Motkandidatene var tidligere utenriksminister Thomas Jefferson og senator Aaron Burr, som stilte for det demokratisk-republikanske partiet.

I motsetning til de to foregående valgene, hvor resultatet mer eller mindre var gitt på forhånd, ble det en skikkelig valgkamp før dette valget. Føderalistene prøvde å knytte det demokratisk-republikanske partiet opp mot den voldelige revolusjonen i Frankrike, og demokrat-republikanerne beskyldte føderalistene for å foretrekke monarkiet og aristokratiet. 

Valget ble jevnt, og vinneren hadde ikke mer enn drøye 4500 stemmer mer enn nestemann. Selv om Adams vant fikk Thomas Jefferson flere valgmannsstemmer enn Pickney, og ble dermed valgt til visepresident.
Melen

**Melen** kan vise til:

## Geografi
*Melen (fjord) – et fjordstykke i Kvinnherad kommune i Hordaland og Vindafjord kommune i Rogaland
*Melen (Fitjar) – et fjell i Fitjar kommune i Hordaland
*Melen (Fræna) – et fjell i Fræna kommune i Møre og Romsdal
*Melen (Vestnes) – et fjell i Vestnes kommune i Møre og Romsdal
*Melen (Overhalla) – ei grend i Overhalla kommune i Nord-Trøndelag
*Melen (Salangen) – ei grend i Salangen kommune i Troms
*Melen (Storfjord) – ei grend i Storfjord kommune i Troms
* Mælen (også kalt Melsnuten, Melen og Høgste Mælen) – et fjell i Suldal kommune i Rogaland. 

## Personer
*Ferit Melen – tyrkisk statsminister 1972-73
*Berend von Melen – svensk offiser på 1500-tallet
*Jan von Melen – svensk skuespiller

## Adjektiv
* melen, i betydningen tørr og melaktig, brukes om poteter og epler.

## Referanser
Jong

**Jong** er et delområde i Bærum kommune. Folketallet er 4&nbsp;778 (2007).

På Jong finnes blant annet Jong skole, en barneskole, og både barnepark og to barnehager. Det var også flere matbutikker på Jong frem til midten av 1990-tallet – nederst i Jongsåsveien (hvor det senere var frisør og så ble feier) og i Butikkblokken i Måneveien (hvor det senere ble sybutikk). Ellers utgjør Roar Pelsindustrier i Kampebråten den eneste bedriften på Jong i dag.

I perioden 2007–2010 ble det bygd nye blokker på Søndre Jong. Bortsett fra dette har det vært lite nybygg på Jong siden 1970-tallet da det ble bygd både nye blokker på vestsiden av kollen og nye villaer flere steder.

Jon Fredrik Baksaas bor på Jong og Christian Tybring-Gjedde er oppvokst på Jong.

## Referanser



## Eksterne lenker

* Jong skole
Det norske Folks Historie

:*Denne artikkelen handler om bokverket, for en artikkel om norsk historie, se [[Norges historie]]

***Det norske Folks Historie*** er et åttebinds historieverk, skrevet av professor [[P.A. Munch]] (1810–63), og utgitt fra 1851 til 1863. Bokverket omfatter i alt 6700 oktavsider. 

Bokverket regnes som det første større arbeid innenfor en vitenskapelig tilnærming til historiefaget i Norge. Verkets banebrytende karakter baserer seg også på at Munch, som en av de første ikke-katolikker, hadde fått adgang til å studere kilder i [[Vatikanets hemmelige arkiv|Vatikanets arkiv]] og bibliotek. 

Opprinnelig hadde Munch tenkt å føre verket fram til reformasjonen, men ved sin død i 1863 hadde han bare ført historien fram til 1397. Det åttende bindet ble utgitt etter hans død.

1941-1943 ble en nyutgave i syv bind publisert, som omfatter den første, andre og den halve tredje delen av den tidligere utgaven.

== Referanser ==
<references/>

== Litteratur ==
* Audun Kjus. *Sitt fedrelands Herodot. P. A. Munch og det norske folks historie*. Norsk folkeminnelag, 2003. ISBN 9788203188350

== Eksterne lenker ==
* 
* [https://runeberg.org/detnorske/ Projekt Runeberg: *Det norske Folks Historie* tidigere udgave]
* [https://runeberg.org/detnorsk/ Projekt Runeberg: *Det norske Folks Historie'' senere udgave]
Konstantinopeltraktaten

**Konstantinopeltraktaten** var et resultat av Konstatinopelkonferansen som åpnet i februar 1832 med deltakelse fra de europeiske stormaktene Storbritannia, Frankrike og Det russiske keiserrike på den ene side og Det osmanske rike på den andre. Det som utløste konferansen var at prins Leopold av Sachsen-Coburg nektet å ta imot den greske tronen siden grensene for Det greske kongedømmet var trukket langs Aspropotamos-Zitouni-linjen i stedet for den mest gunstige Arta-Volos-linjen som stormaktene hadde foreslått tidligere.

Siden Leopold var uaktuell til den greske tronen, og på bakgrunn av den franske julirevolusjonen to år tidligere, ble grensetrekkingen utsatt fram til det ble dannet en ny britisk regjering. Lord Palmerston ble ny utenriksminister og han gikk inn for Arta-Volos-linjen som gresk nordgrense. Ny gresk konge var den 17 år gamle bayerske prinsen Otto Friedrich Ludwig av Wittelsbach. En hemmelig diplomatisk note vedrørende Kreta som den bayerske forhandlingslederen fremmet til Storbritannia, Frankrike og Russland nådde ikke fram.

Under London-protokollen, undertegnet 7. mai 1832 mellom Bayern og de tre stormaktene regulerte blant annet hvordan landet skulle styres fram til kong Otto tiltrådte. Hellas ble anerkjent som et uavhengig stat, med Arta-Volos linjen som dets nordlige grense. Det osmanske rike fikk en økonomisk kompensasjon for tapt territorium. I en ny protokoll, undertegnet i London 30. august samme år, ble det greske kongedømmets grenser bekreftet og denne markerte avslutningen på Den greske selvstendighetskrigen og skapte det moderne Hellas som en uavhengig stat av Det osmanske rike.

## Se også
*London-protokollen
*Det greske kongedømmet

## Kilder
*Konstantinopel-traktaten på det greske utenriksdepartementets internettsider (engelsk)
EM i friidrett 1950 – Høydehopp menn

Dette er de offisielle resultatene for øvelsen **Høydehopp herrer** ved EM i friidrett 1950 i Brussel, Belgia. 

Norge var ikke representerte i øvelsen.
 
__TOC__
## Finalen



## Eksterne lenker
* Resultater1
* Resultater2
* Norske EM-deltakere
Trollgarn

**Trollgarn**, eller **toggegarn**, er en type fiskegarn som gjerne består av tre lag med masker i forskjellige størrelser – en smalmasket garnbus i midten med en stormasket garnbus på hver side. På denne måten fanger et trollgarn fisk i alle størrelser og er et effektivt fiskeredskap.

Garnet står langs bunnen og fisker over natten. Det bør trekkes tidlig dagen etter for å unngå at fangsten dør eller spises av andre arter. Ofte settes trollgarn etter torsk, men det fanger det meste av fisk, samt krabbe og hummer (I Norge er det forbudt å fiske hummer med garn).

Etterlatte garn skaper problemer. De kan stå i tiår og fange fisk. Garnet må derfor merkes godt og ha tau i begge ender, slik at det ikke mistes.

## Andre betydninger
Betegnelsen trollgarn kan også brukes om (større) garn som tapes eller dumpes av fiskere på dypt vann. Slike garn fortsetter å fiske. De hever og senker seg ettersom fisk fanges og dør i garnet.
Jordnøtt

**Jordnøtt** (*Conopodium majus*) er en flerårig urt, med spiselig jordknoll, i skjermplantefamilien Apiaceae som kan bli opptil 50&nbsp;cm høy. Peanøtt, som også av og til kalles jordnøtt, er en annen art.

## Beskrivelse
Planten har findelte blader med linjeformete fliker og hvite blomster i skjerm. Den ligner på karve, men er uten småblader på slirene. Fruktene hos jordnøtt er dessuten lengre (4&nbsp;mm) og spissere enn hos karve, og frukten er glinsende svartbrun. Bladavsnittene er smalere. Den runde rotknollen med en mild smak som minner om mandler er dessuten et sikkert kjennetegn.

## Utbredelse
Jordnøtt er utbredt i Norge på grasbakker, beiter, i skog og kratt i kyst- og fjordstrøk fra Telemark til Nord-Trøndelag, og spredt i Nordland. Finnes også på Færøyene og i Vest-Europa, men er meget sjelden i Sverige og i Danmark.

## Bruk
Blomstringen skjer på forsommeren (juni). Og rotknollene høstes når de grønne delene av planten er begynt å visne. De er omtrent på størrelse med hasselnøtter, rike på stivelse og kan ristes, kokes eller spises rå i råkost og salater etter å ha fjernet det ytterste skallet. Planten var ifølge Jens Holmboe en av de viktigste kildene til spiselige røtter i gammel tid.

## Referanser




## Eksterne lenker
* 
*
Ingvar

**Ingvar** er et nordisk mannsnavn dannet av norrøne *ingwia*, «dedikert til guden Ing» og *harja<small>R</small>*, «kriger, hær». *Yngvarr* var en norrøn form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Ingvar den vidfarne (1000-tallet), svensk vikinghøvding
* Ingvar Kamprad (1926–2018), svensk forretningsmann som grunnla IKEA 
* Ingvar Carlsson (født 1934), svensk politiker og tidligere statsminister i Sverige
* Ingvar Moe (1936–1993), norsk forfatter
* Ingvar Ambjørnsen (1956–2025), norsk forfatter
* Per Ingvar Haukeland (fødr 1966), norsk økofilosof og pedagog

## Referanser


## Eksterne lenker
*
Pekannøtt

**Pekantre** (*Carya illinoinensis*) er et løvfellende tre i hickoryslekta. De velsmakende nøttene kalles **pekannøtter**.

Treet blir opptil 44&nbsp;m høyt. Barken er furete og lysegrå eller brun. Bladene er finnete og 40–70&nbsp;cm lange. Det er som regel 9–13 småblader, som er tannete, 2–16&nbsp;cm lange og 1–7&nbsp;cm brede. Blomstringstiden er april–mai. Hann- og hunnblomstene sitter hver for seg i rakler, men alle trær har blomster av begge kjønn. Frukten er mørkebrun med et 3–4&nbsp;mm tykt skall, som sprekker slik at nøtten kommer fram.

Arten krever et fuktig og varmt klima og vokser hovedsakelig i nedre del av Mississippi-dalen i USA. Her finnes den fra østlige Kansas og sentrale Texas østover til vestlige Mississippi og vestlige Tennessee. Det er også noen isolerte forekomster i Mexico. Den vokser hovedsakelig sammen med amerikaplatan, ambratre og kvitalm. Andre trær og busker på disse stedene er grønnask, nesletre, asklønn, sølvlønn, vasseik, *[[Asimina triloba]]* og *[[Arundinaria gigantea]]*. Vanlige klatreplanter er blant annet giftsumak, vin og *[[Smilax]]*.

Pekantreets virke anvendes til golv, møbler og som smaksetter til røkt mat. Nøttene inneholder 72&nbsp;% fett (hvorav 63&nbsp;% umettet fett), 14&nbsp;% kullhydrater (hvorav 10&nbsp;% kostfiber) og 9&nbsp;% protein. De ligner valnøtt, men med glatt skall og anvendes for eksempel i iskrem. Arten blir også dyrket andre steder som Hawaii, Australia, Brasil, Kina, Israel, Peru og Sør-Afrika.

## Bilder

Pecan (Carya illinoinensis) bark detail.jpg|Bark
Carya illinoinensis foliage 2.jpg|Bladverk
Carya illinoinensis catkins.jpg|Rakler
Pecan-nuts-on-tree.jpg|Pekannøtt på treet
Pecans-4352.jpg|Pekannøtter
2 pecan nut halves.jpg|Den spiselige delen


## Litteratur
* 
* 

## Eksterne lenker
*
Island (roman)

***Island*** (*engelsk tittel, ikke oversatt til norsk*) er en utopisk/dystopisk roman, skrevet av Aldous Huxley (1894–1963) og utgitt i 1962.

Handlingen foregår på en fiktiv øy (muligens i Sørøst-Asia) hvor menneskene lever i nærmest absolutt harmoni med hverandre, i et slags postmoderne idealsamfunn. Mye av handlingen går med til å beskrive hvordan et slikt idealsamfunn kan fungere. På mange måter beskriver denne romanen et motsatt samfunn av *[[Vidunderlige nye verden]]*. Harmonien på øya er truet av en konge uten makt, men med ambisjoner, oljeforekomster og internasjonale oljeselskaper, og nabostater med helt andre grunnverdier.
Joseph Li Liangui

**Joseph Li Liangui** (kinesisk: 李連貴, pinyin: *Lǐ Liánguì* ; født 26. januar 1964 i Folkerepublikken Kina) er katolsk biskop av bispedømmet Cangzhou (kurienavn: Xianxian) i provinsen Hebei i Folkerepublikken Kina.
## Liv og virke
Han studerte ved  Hebeis provinsielle presteseminar i Shijiazhuang og ble presteviet 19. mars 1991. Han ble selv rektor for dette presteseminaret. Han ordinert til biskop av Cangzhou 20. mars 2000; ordinerende biskop var pensjonert biskop John Liu Dinghan.

Cangzhou bispedømme omfatter et av de områder i Kina der den katolske befolkningsandel er høyest. Cangzhou administrerer også byprefekturet Langfang, som ble utskilt – uten pavelig godkjenning – som eget bispedømme, men som ikke har hatt egen biskop etter at biskop Song Weili døde i 1996.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop John Liu Dinghan (1917-2007) *1982
* Biskop Peter Hou Jingwen (1926-1999) *1993
* Biskop *Joseph Li Liangui* (1964-) *2000

## Referanser
Absolute Music 58

***Absolute Music 58*** er det 58. samlealbumet i den norske Absolute Music-serien og ble utgitt 24. november 2008.

## Sporliste
# Katy Perry – «I Kissed a Girl» 
# Coldplay – «Viva La Vida»
# Marit Larsen – «If a Song Could Get Me You» 
# Guru Josh Project – «Infinity 2008» 
# Karpe Diem – «Fireogtyvegods»
# Ironik – «Stay With Me» 
# Swingfly – «Singing That Melody»
# R.I.O. – «Shine» 
# Eric Prydz – «Pjanoo»
# Yael Naim – «New Soul»
# The BlackSheeps – «Oro Jaska, Beana»
# Axwell & Bob Sinclar – «What a Wonderful World»
# Alphabeat – «Fascination»
# Kendi – «Connected»
# Marius Nordheim – «Gi meg et bilde» 
# Basshunter – «Angel in the Night» 
# Hello Saferide – «Anna»
# Kid Sister – «Pro Nails»
# Crash! – «Perfect Day»
# Hooga Troopers – «Mitt liv»

## Kilder
*''Absolute Music 58''  hos Platekompaniet
Reed skole

**Reed skole** (*Reed skule*) var en 1-7-skole (barneskole) på Re (Reed) i bygda Breim i Gloppen kommune. Reed skole ble første gang etablert i 1864 og helt nytt bygg i 1957. Skolen hadde 168 elever i 2007. I 2009 ble skolen lagt ned og elevene flyttet til Breim skole på Byrkjelo. Med tiden skal bygningen brukes til barnehage.

## Historie
Den første skolen på Re ble bygget i 1864. I 1892 ble det bygget en ny skole som stod frem tid det nye skolebygget stod ferdig i 1957. Det gamle skolebygget fra 1892 ble stående, sporadisk brukt, til det ble revet i 1981. I 1971 ble skolen utbygget med gymnastikksal og scene. I forbindelse med reform 97 ble skolen ytterligere utvidet for å romme 6-åringene

## Skolekrets
Til skolekretsen tilhørte gårdene Kvile, Hetle og Seime vest for Reed. I dette området ligger byggefeltet med de meste av eneboliger i kretsen. Videre tilhørte gårdene langs Storeelva, deriblant Råd samt gårdene østover til og med Bø og Flølo, hvor Byrkjelo skoles krets tok over. I Øvrebygda mot Utvikfjellet gikk kretsgrensen til Byrkjelo ved Skinlo. Til skolekretsen hørte også Høygardane som ligger høyt over Breimsvatnet mot nord, og kretsen Årdal som ligger i sør, ved Breimsvatnet mot Jølster.
Linfrø

**Linfrø**, frøet fra veksten lin som på grunn av sin høye innhold av kostfiber og Omega 3-fettsyrer (som også finnes i fisk) anvendes bl.a. i musli og baking. Ved kaldpressing til matolje fås en olje som anbefales å blandes med andre oljer pga. smaken.

Linfrø inneholder også cyanogene glykosider, så for stor mengde er ikke bra. Mattilsynet anbefaler max 1-2 spiseskjeer linfrø om dagen. 

I folkmedisinen anses linfrø å være bra som kur mot forstoppelse.

Mange gir sine hester linfrø. For at dette ikke skal forgifte hesten skal altså linfrøet kokes og det overflødige vannet helles av. I handelen finnes linfrøpellets og linfrøkake, som er klar til bruk. 

## Se også
*Linolje
Utsunomiya

**Utsunomiya** (japansk: 宇都宮市 &ndash; *Utsunomiya-shi*) er residensby i prefekturet Tochigi i regionen Kantō på det sentrale Honshu i Japan, cirka 100 kilometer nord for Tokyo. Stedet fikk bystatus 1. april 1896.
## Referanser

## Eksterne lenker
*
Rav og Rekling

***Rav og Rekling*** er et album gitt ut av den norske gruppen Nordnorsk Visegruppe. Det er gruppens første album.

Albumet ble lansert høsten 1977, og fikk umiddelbart høye salgstall og stor oppmerksomhet. Ikke minst høstet albumet gode faglige kritikker fra hele landets presse. I desember samme år mottok gruppen Prøysenprisen for sitt arbeid for å trekke frem viser fra den ukjente fortida. Prisen ble delt ut av Erik Bye.

## Innhold
**Rav og Rekling** består hovedsakelig av folkeviser fra forskjellige deler av Nord-Norge. Noen av visene, som for eksempel *Sullan lullan langskankan*, finnes i mange varianter over hele landet, mens andre, som for eksempel *Tobakksnød i jobbetida*, har mer lokal tilknytning. Platen inneholder også *Den nye visegruppa*, en vise laget i 1975 av Ragnar Olsen. Visa var inspirert av kulturengasjementet blant befolkningen på et lite sted litt nord for Finnsnes:

Musikkarrangementene på platen er ved Ola Graff i samarbeid med resten av gruppa, unntatt *Dagen viker* arrangert av Arnt Bakke, og *Killebukk, killeblakk* arrangert av Nordlandskomponisten Fridthjov Anderssen.

## Sporliste
#«Æg tjente så lenge» (fra Vesterålen)
#«Katto låg pun omna» (fra Saltdal)
#«Herr Ole» (fra Salten)
#«Tobakksnød i jobbetida» (fra Finnmark)
#«Sullan lullan langskankan» (fra Andøya)
#«Sjursveinvisa» (fra Lofoten)
#«Dagen viker» (fra Korgen)
#«Sulle rulle gulldokka» (fra Saltdal)
#«Litl Ola-mann» (fra Saltdal)
#«Sulla lulla liten ting» (fra Rana)
#«Den nye visegruppa» (Ragnar Olsen)
#«Sulli lulli lillebror» (fra Vefsn)
#«Sangen om fattigfolks lærdommer» (Klaus Hagerup, Stefan Ringbom)
#«Ingen har så fin ei dotter» (fra Andøya/Rana)
#«Nu går solen ned bak Vesterfjellets dale» (fra Nord-Kvaløy)
#«Gammel mostri» (fra Vefsn)
#«Kjerringa prata med katta si» (fra Salten)
#«Killebukk killeblakk» (fra Nordland)
#«Steinbrytervise» (fra Narvik)
#«Lars Lenkelifot» (fra Andøya)

## Besetning
*Jan Arvid Johansen: sang, gitar, flasker
*Hanne Bjørklid: sang, fiolin
*Bente Reibo: sang, blokkfløyte, cello, gitar 
*Ola Graff: sang, piano, blokkfløyte, bassblokkfløyte, tverrfløyte, trekkspill, munnspill
*Odd Arvid Eilertsen: bass, sang

## Visebok
Senere ble **Rav og Rekling** utgitt som "Visebok med arrangementer" (trykt på Tromsø Museum, 1980). Arrangementene er slik de er på platen, med noen små avvik. I et forord til viseboka skriver Ola Graff: "Jeg har tatt med litt opplysninger om hver vise, forklart vanskelige ord og ellers prøvd å finne ut litt om visene, blant annet ved å sammenligne forskjellige varianter, både de som finnes på Tromsø Museum som er hovedsamlinga av folkemusikk fra Nord-Norge, og fra andre steder i landet."

## CD utgivelse
De to LP-platene som Nordnorsk Visegruppe ga ut, **Rav og Rekling** og **Hei Løsti**, er samlet på en CD som ble utgitt i 2006 av Universal.

## Bibliografi

* Jan Eggum, Bård Ose og Siren Steen (red.), *Norsk pop & rockleksikon : populærmusikk i hundre år*. Vega Forlag, Oslo, 2005. ISBN 82-92489-09-6.

## Eksterne lenker
* Nordnorsk Visegruppes nettsider
Breim skole

**Breim skole** (Breim skule) er en 1-7-skole (barneskole) på Byrkjelo i bygda Breim i Gloppen. Skolen ble bygget som *Byrkjelo skole*, men skiftet navn til Breim skole i 2009 etter en sammenslåing med Reed skole.

Skolen har eget 12 meters svømmebasseng og ligger like ved Byrkjelo stadion, som nyttes til elevaktiviteter.

## Rektorer
* Gro Larsen Hjelle
* Marianne Kårstad Raad
* Steffen Sandene
* Karoline Råd

## Eksterne lenker
* Skolens nettsider
Issjokolade

**Issjokolade/iskonfekt** er dessert eller slikkeri som består av blant annet sjokolade og kokosfett. Tross navnet har issjokolade ingenting med is å gjøre, men navnet er laget for å reflektere at sjokoladen smelter på grunn av innholdet av kokosfett. Dette gjør i sin tur at varmeenergi tas fra munnen og en kjølende følelse kan oppstå. I visse fall tillsettes glukose eller mentol til sjokoladen hvilket ytterligere øker en kjølende kjensle i munnen.

Issjokolade er et populært julegodteri i Sverige.

## Eksterne lenker
* 
*
Ullandhaug skole

**Ullandhaug skole** er en offentlig ungdomsskole i bydelen Bekkefaret i Stavanger kommune. Per august 2017 har skolen fire parallelle klasser på alle trinn. Skolens rektor er Unni Iversen. Hun etterfulgte Tora Bjordal.

I mai hvert år arrangerer skolen *Ullandhaugstafetten* hvor lag fra alle ungdomsskolene i kommunen er invitert.

## Referanser
Kontoret for import (KIM)

**Kontoret for import** (**KIM**) er Norads veiledningskontor for import fra utviklingsland til Norge. Kontoret ble opprettet i 1977, og het NORIMPOD frem til 1995. Kontoret skal hjelpe eksportører fra utviklingsland inn på det norske markedet. Det skal informere om ulike regler som må etterleves for å få lov til å selge en vare i Norge.
Kontoret skal også informere norske virksomheter om varer som blir forsøkt eksportert til Norge og mulighetene for annen import fra utviklingsland. Kontoret forvalter en garantiordning for import og en støtteordning for markedsføring.

## Referanser